OpenLLM-France/wikimedia huggingface dataset:
# Olaf Guthfrithsson

Olaf Guthfrithsson també Amlaíb mac Gofraid (mort el 941), (en nòrdic antic: Óláfr Guðrøðarson; en anglès antic: Ánláf) va ser un cabdill nòrdic-gaèlic de la dinastia Uí Ímair, que va heretar el regne de Dublín (934 - 941) i també va voler recuperar el tron del regne viking de Jòrvik que el seu pare Gofraid ua Ímair havia perdut quan el rei anglès Etelstan, el va expulsar el 927.

## Biografia

Amlaíb va casar amb la filla de Constantí II d'Escòcia, també va pactar aliança amb Owen I de Strathclyde. El 937, Amlaíb i els seus aliats es van aixecar en armes contra Etelstan, i a la batalla de Brunanburgh va ser definitivament derrotat.
Després de la mort d'Etelstan el 939, Olaf va envair York i va forçar Edmund el Magnífic a cedir el regne de Northúmbria i part de Mèrcia. Les monedes d'aquell període, al contrari que moltes contemporànies, no estaven escrites en llatí ni en anglès antic, tenen la inscripció en nòrdic antic ANLAF CVNVNGI (rei Olaf) i l'encunyació procedeix de Jòrvik; possiblement l'ocell que apareix és un corb en representació del déu del panteó nòrdic Odin.
Olaf no va poder gaudir molt de temps dels seus nous dominis, perquè va morir dos anys més tard. Va heretar el tron Amlaíb Cuarán.

## Descendents

Cammán mac Amlaíb, qui possiblement és la mateixa persona que Sitriuc Cam, ha estat identificat com un dels fills d'Amlaíb mac Gofraid.

## Vegeu també

* Llista de reis de Dublín

## Notes

* ↑ El patronímic Amlaíb no apareix a la Crònica anglosaxona; un presumpte germà anomenat Ragnall o \Rægenald se cita com "Guðferþes sunu" (944)

## Referències

* ↑ Hall, 1990, p. 25.
* ↑ Downham, 2007, p. 108.

## Bibliografia

* Downham, Clare. Viking Kings of Britain and Ireland: The Dynasty of Ívarr to A.D. 1014 (en anglès). Edinburgh: Dunedin, 2007. ISBN 1-903765-89-0.
* Hall, Richard. Viking Age Archaeology (en anglès). Shire Books, 1990. ISBN 9780747800637.

## Enllaços externs

* http://www.bartleby.com/65/ol/OlafGuth.html Arxivat 2008-10-07 a Wayback Machine.
# Omox biporos

Omox biporos és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 4,6 cm de longitud total.

## Reproducció

És ovípar.

## Hàbitat

És un peix de clima tropical i associat als esculls de corall.

## Distribució geogràfica

Es troba des del Golf de Tailàndia fins a Papua Nova Guinea, les Illes Ryukyu, Nova Caledònia i Micronèsia (Palau i Pohnpei).

## Referències

* 1 2 3 FishBase (anglès)
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Monkolprasit, S., S. Sontirat, S. Vimollohakarn i T. Songsirikul, 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.
* ↑ Kailola, P.J., 1987. The fishes of Papua New Guinea. A revised and annotated checklist. Vol. 1. Myxinidae to Synbranchidae. Research Bulletin Núm. 41. Department of Fisheries and Marine Resources, Port Moresby, Papua Nova Guinea. 194 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Thollot, P., 1996. Les poissons de mangrove du lagon sud-ouest de Nouvelle-Calédonie. ORSTOM Éditions, París.
* ↑ Séret, B., 1997. Les poissons d'eau douce de Nouvelle-Calédonie: impications biogéographiques de récentes découvertes. Mém. Mus. natn. Hist. nat. 171:369-378.
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.
* ↑ Randall, J.E. i K.K.P. Lim (editors), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Olunt

Olunt, Ólous o Olus (en grec antic: Ὄλους o Ὄλουλις) és una antiga ciutat de Creta (Grècia), actualment submergida, situada prop de l'actual Elounda. Segons la transcripció literal del grec la grafia seria Ólous, però d'acord amb l'evolució del grec modern es pot catalanitzar com a Olunt; en llatí s'anomenava Olus, -untis.

## Referències

* ↑ Scylax, p. 19, Xenion, ap. Esteve de Bizanci s. v.
* ↑ Ptolemeu iii. 17. § 5
# Olulumo-ikom

L'olulumo-ikom és una llengua que es parla al sud-est de Nigèria, a la LGA d'Ikom, a l'estat de Cross River.
L'olulumo-ikom és una llengua independent de la família lingüística de les llengües de l'alt Cross Central Est-Oest. Aquesta família lingüística també té els grups lingüístics de les llengües loko i les llengües mbembe-legbo. Totes les llengües que en formen part es parlen a Nigèria.

## Ús i dialectologia

L'olulumo-ikom és una llengua que es troba en estat vigorós (6a); tot i que no està estandarditzada, és parlada per persones de totes les edats i generacions.
Els dialectes de l'olulumo-ikom són l'ikom (25.000 parlants), l'olulumo (5.000 parlants) i l'okuni.

## Referències

* 1 2 3 4 olulumo-ikom a l'ethnologue
* ↑ llengües de l'alt Cross Central Est-Oest a l'ethnologue
# One Ranger

One Ranger és una pel·lícula de thriller d'acció estatunidenca del 2023 escrita i dirigida per Jesse V. Johnson i protagonitzada per Thomas Jane i John Malkovich. S'ha subtitulat al català.

## Trama

El rànger de Texas Alex Tyree (Thomas Jane) rastreja en Declan McBride (Dean Jagger), un lladre de bancs, per tot el desert, i descobreix que és un terrorista internacional que vol fer detonar una bomba al cor de Londres. Quan la parella de l'agent és assassinat, estableix una relació amb l'agent d'intel·ligència britànica Jennifer Smith (Dominique Tipper) i el seu cap Geddes (John Malkovich) per portar el proscrit a la justícia, viu o mort.

## Repartiment

* Thomas Jane com a Alex Tyree
* John Malkovich com a Geddes
* Dominique Tipper com l'agent Jennifer Smith
* Dean Jagger com a Declan McBride

## Estrena

L'octubre de 2022, es va anunciar que Lionsgate havia adquirit els drets de la pel·lícula.
El film es va estrenar al Festival Internacional de Cinema de Dallas el 28 d'abril de 2023. Després es va estrenar en una selecció de cinemes i a la carta el 5 de maig de 2023.

## Referències

* ↑ Harvey, Dennis (May 3, 2023). «'One Ranger' Review: Long Tall Texan Thomas Jane Rides to the Rescue of Helpless Brits». Variety.
* ↑ Seitz, Matt Zoller. «One Ranger». RogerEbert.com, May 5, 2023. [Consulta: May 6, 2023].
* ↑ «One Ranger». Goita què fan, ara!. [Consulta: 9 agost 2024].
* ↑ D'Alessandro, Anthony. «Lionsgate Picks Up Thomas Jane & John Malkovich Action Thriller 'One Ranger' – AFM». Deadline Hollywood, October 26, 2022. [Consulta: April 19, 2023].
* ↑ Cummings, Tommy «'One Ranger' director has fond memories of taking Chuck Norris roundhouse kicks». , April 28, 2023.
* ↑ Oddo, Marco Vito. «'One Ranger' Trailer Unites John Malkovich and Thomas Jane In Blood-Soaked Thriller [Exclusive]». Collider, March 22, 2023. [Consulta: April 19, 2023].
# Orne

* Per a altres significats, vegeu «Orne (riu)».
Orne (61) és un departament francès avui dia adscrit a la regió de Normandia i abans a la de Baixa Normandia, que fou abolida. Orne és un dels vuitanta-tres departaments originals creats durant la Revolució Francesa, el 4 de març de 1790 (en aplicació de la llei del 22 de desembre de 1789). Va ser creat a partir de territoris pertanyents a les províncies de l'Antic Règim a França de Normandia i Perche.

## Vegeu també

* Consell General de l'Orne
* Llista de municipis de l'Orne
* Llista de cantons de l'Orne

## Enllaços externs

* (francès) Prefectura Arxivat 2004-12-11 a Wayback Machine.
* (francès) Consell General d'Orne Arxivat 2007-10-11 a Wayback Machine.
* (anglès) ornetourisme.com Arxivat 2006-01-17 a Wayback Machine.
# Ornans

Ornans és un municipi francès situat al departament Doubs dins la regió de Borgonya - Franc Comtat.

## Situació

Ornans, situat a la ribera del riu Loue, es troba al centre del departament del Doubs.

## Administració

L'alcalde de la ciutat és Jean-François Longeot (2001-2008).

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3.104 | 3.266 | 3.243 | 3.019 | 2.982 | 3.096 | 3.306 | 3.304 | 3.483 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3.189 | 3.522 | 3.448 | 3.173 | 3.169 | 3.350 | 3.279 | 3.092 | 3.204 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3.153 | 2.910 | 2.736 | 2.628 | 2.908 | 3.051 | 2.969 | 2.840 | 3.237 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 3.619 | 4.147 | 4.231 | 4.134 | 4.016 | 4.037 | - | - | - |
| 2019 | - | - | - | - | - | - | - | - |

## Vegeu també

* Gustave Courbet
* Llista de municipis del Doubs

## Galeria

* La Loue i el barri de l'església de Saint-Laurent.
* Àrea al llarg del riu Loue.
* L'església de Saint-Laurent.
* Gustave Courbet: Enterrament a Ornans (1849)
* Gustave Courbet: Une après-dîner à Ornans (1849)
* Gustave Courbet: La Roche de Dix Heures (1855)
# Operació Vístula

L'Operació Vistula, també coneguda com a Operació Wisła (polonès: Akcja "Wisła"; ucraïnès: Операція «Вісла»), va ser el nom en clau donat el 1947 per a la deportació de les poblacions d'ucraïnesos i lemkos del sud-oest de Polònia, duta a terme per les autoritats comunistes poloneses amb l'ajuda de la Unió Soviètica i la Txecoslovàquia comunista. L'objectiu declarat de l'operació era la supressió de l'Exèrcit Insurgent Ucraïnès (UPA), al qual es van atribuir el terror i l'assassinat de polonesos als territoris sud-orientals des del 1944. Unes 200.000 persones, la majoria d'ètnia ucraïnesa, residents al sud-est de Polònia van ser forçades a establir-se en els "territoris recuperats" al nord i oest del país. L'operació va rebre el nom del riu Vistula, Wisła en polonès.
Després de la caiguda del comunisme, l'operació va ser condemnada per polítics i historiadors polonesos i ucraïnesos. Ha estat descrita com una neteja ètnica dels polonesos. tant en fonts occidentals com ucraïneses.

## Referències

* ↑ The Euromosaic study: Ukrainian in Poland. Comissió Europea, octubre del 2006.
* ↑ (anglès) 60è aniversari de l'Operació Vístula. Polskie Radio, 27 d'abril del 2007. Consultat el 7 de novembre del 2012
* ↑ (anglès) Per resoldre la qüestió ucraïnesa d'una vegada per totes: la qüestió de la neteja ètnica d'ucraïnesos a Polònia, 1943-1947. Timothy Snyder, Journal of Cold War Studies, primavera 1999.

## Enllaços externs

* (anglès) Sobre l'operació Wisła a lemko.org.
* Les conseqüències de la deportació dels Lemkos i el procés de reconciliació poloneso-ucraïnès.
* (anglès) Tribunal militar sobre el grup d'operacions "Vístula"
* Ярослав Грицак (Iaroslav Hrytsak). Формування модерної української нації XIX-XX ст. (La formació de la nació ucraïnesa moderna a finals del segle XIX-XX). Kíev: Генеза (Heneza), 1996. ISBN 966-504-150-9. , (en ucraïnès). Disponible en línia.
# Operai, contadini

Operai, contadini és una pel·lícula italiana del 2001 escrita i dirigida per Jean-Marie Straub i Danièle Huillet. L'argument és basat en la novel·la "Le donne de Messina" d'Elio Vittorini.

## Argument

Després de la Segona Guerra Mundial, un grup de desplaçats va decidir aturar-se en un poble semidestruït i va començar a netejar el terreny, reconstruir les cases i conrear els camps.

## Repartiment

Angela Nugara, Giacinto Di Pascoli, Giampaolo Cassarino, Enrico Achilli, Angela Durantini, Martina Gianfriddo, Andrea Balducci

## Recepció

Fou exhibida a la secció Seven Chances del XXXIV Festival Internacional de Cinema Fantàstic de Catalunya

## Notes

* ↑ «OPERAI CONTADINI - 2001 - film usciti 2000 - 2018 - film & docu».
* ↑ Una luz inconcebible per Francisco Algarín Navarro a elumiere.net
* ↑ Operai, contadini a cineuropa.prg

## Enllaços externs

* Fragment de la pel·lícula a YouTube
# Ortogneiss

Un ortogneis és una roca metamòrfica d'origen magmàtic. Algunes de les roques més antigues de la Terra són ortogneiss. L'ortogneiss és un tipus de gneiss; es diferencia del paragneiss perquè aquest últim és d'origen sedimentari. El nom ortogneiss prové de la fusió del mot grec ὀρθός (orthós) que vol dir dret o directe en grec, i del mot alemany gneiss, paraula utilitzada pels miners medievals saxons per a denominar un tipus de roca cristal·lina.

## Distribució geogràfica

Els ortogneiss es troben en tots els continents, tot i que la seva distribució està lligada a terrenys metamòrfics del sòcol cristal·lí. Els ortogneiss àcids provenen del metamorfisme de granits o riolites, mentre que els ortogneiss bàsics solen provenir de basalts.

## Aparença

Els ortogneiss són gairebé identics als paragneiss pel que fa a la textura; normalment es diferencien mitjançant anàlisis químiques. Solen presentar foliació negra o blanca, sovint produïda per la disposició de les miques o feldespats blancs cristal·litzats en els plans d'esquistositat. Els ortogneiss solen estar formats per feldespats, miques i quars junt amb altres minerals accessoris.

## Referències

* ↑ Gran Enciclopèdia Catalana. Volum 12. Reimpressió d'octubre de 1992. Barcelona: Gran Enciclopèdia Catalana, 1992, p. 127. ISBN 84-7739-007-X.
* ↑ Classifiction des roches, (en francès)
* ↑ Editions Saint-Augustin. Les Roches, 1994.
# Oskar Maria Graf

Oskar Maria Graf (Berg, 22 de juliol de 1894 - Nova York, 28 de juny de 1967) va ser un escriptor germano-estatunidenc. Les seves novel·les Der Abgrund ("L'abisme") (1936) i Anton Sittinger (1937) es troben entre les "anàlisis literàries més perspicaços de la relació entre la petita burgesia i el feixisme".

## Referències

* ↑ Inge Stephan «Literatur in der Weimarer Republik». Sechste, verbesserte und erweiterte Auflage [Stuttgart], Deutsche Literaturgeschichte. Von den Anfängen bis zur Gegenwart., 2001.
# Otto Weininger

Otto Weininger (Viena, 3 d'abril de 1880 - 4 d'octubre de 1903) va ser un filòsof austríac d'origen jueu. L'any 1903, Weininger publicà la seva única i capital obra: "Sexe i Caràcter". Aquesta obra va guanyar molta popularitat després de la seva mort als 23 anys.
Otto Weininger va néixer a Viena, en el si d'una família jueva. És fill d'orfebre, Leopold Weininger. Alegre i entusiasta en la infantesa, ben aviat es va suscitar en ell un violent afany de saber. Va llegir en abundància història, filosofia, literatura, i altres camps d'estudi. La seva primera inclinació el va portar cap als estudis filològics, sembla que va arribar a dominar el grec, llatí, francès i anglès des de ben petit, més tard també espanyol, noruec i italià.
Weininger és considerat per alguns cercles acadèmics com practicant de misogínia i favorable amb l'antisemitisme. És cert que el filòsof va mantindre visions misògines, pessimistes i antisemites durant la seva vida. Una de les seves raons per suïcidar-se va ser el fet d'ésser jueu. Personalitats com Ludwig Wittgenstein i August Strindberg, però, al reconeixen com un gran geni.
En el seu llibre Sexe i caràcter, Weininger tracta de demostrar científicament que tots els éssers humans estan compostos d'una associació entre un home i una substància femenina. L'aspecte masculí seria actiu i productiu, conscient i moral / lògic; la seva contrapart femenina seria passiva, improductiva, inconscient i amoral / alògica. En aquest sentit, la dualitat "masculí / femení" és una versió de la tradicional dualitat metafísica "esperit / carn".
A l'octubre de 1903 es va suïcidar d'un tret.

## Enllaços externs

* Otto Weininger
* Weininger fotografies
* Testimony by Weininger's friend Artur Gerber
* Sexe i Caràcter Cornell University Library Historical Monographs Collection.
# Oybin

Oybin (alt sòrab: Ojbin) és un municipi alemany que pertany a l'estat de Saxònia. Després de la derrota dels exèrcits protestants pels Habsburg en la batalla de la Muntanya Blanca el 1620, molts txecs protestants hi van trobar refugi creuant la frontera a les muntanyes d'Alta Lusàcia. Comprèn els districtes d'Oybin, Hain i Lückendorf.

## Evolució demogràfica

| Any | Població |
| 1834 | 700 |
| 1871 | 735 |
| 1890 | 679 |
| 1910 | 784 |
| 1925 | 1.157 |
| 1939 | 1.067 |
| 1946 | 1.600 |
| 1950 | 1.693 |
| 1964 | 1.570 |
| 1990 | 1.204 |
| 2000 | 1.667 |
| 2007 | 1.546 |
# Oum er Rebia

Oum er Rebia, Oum Er-Rbia, Oum Errabiaa o Oum Er R'bia (àrab: أُمُّ الرَّبِيعِ, Umm ar-Rabīʿ) és un riu marroquí que neix a l'Atles mitjà, a 40 km de la ciutat de Khenifra i a 26 km de la ciutat de M'rirt. Té una longitud de 555 km i un cabal mitjà d'aigua de 105 m3/s. Desemboca a l'oceà Atlàntic, a Azemmour (regió d'Abda-Doukkala). És un riu amb aigua tot l'any, i el de més cabal del Marroc.
El riu Oum Er-Rbia és el segon riu més gran del Marroc després del riu Sebou, té sis preses, la més important de les quals és la presa d'Al Massira. Els seus afluents més importants són el riu El-Abid, el riu Tessaoute i el riu Lakhdar.

## Referències

* ↑ «Río Oum Er-Rbia» (en castellà). mapcarta.com. [Consulta: 8 gener 2023].
* ↑ Nouri, Ayoub; Hammada, Soumaya; Chillasse, Lahcen «Exploring factors driving macrophytes in rivers—A case study in Middle Atlas Morocco» (en anglès). Ecohydrology, 15-11-2022. DOI: 10.1002/eco.2506. ISSN: 1936-0584.
* ↑ Ellingham, Mark. The Rough Guide to Morocco (en anglès). Rough Guides, 2001, p. 249. ISBN 978-1-85828-601-3.
* ↑ Scheffel, Richard L.; Wernert, Susan J.; Reader's Digest Association. Reader's Digest natural wonders of the world. Pleasantville, N.Y. : Reader's Digest Association, 1980, p. 284. ISBN 978-0-89577-087-5.
* ↑ Pulido Bosch, Antonio; López-Geta, Juan Antonio; Ramos González, Gerardo. Los acuiferos costeros (en castellà). IGME, 2007, p. 37. ISBN 978-84-7840-712-5.
* ↑ Ouatiki, Hamza; Boudhar, Abdelghani; Ouhinou, Aziz; Arioua, Abdelkrim; Hssaisoune, Mohammed «Trend analysis of rainfall and drought over the Oum Er-Rbia River Basin in Morocco during 1970–2010» (en anglès). Arabian Journal of Geosciences, 12, 4, 12-02-2019, pàg. 128. DOI: 10.1007/s12517-019-4300-9. ISSN: 1866-7538.
* ↑ Gregg, Emma. The Flightless Traveller: 50 modern adventures by land, river and sea (en anglès). Quercus, 2020-10-08, p. 190. ISBN 978-1-5294-1073-0.
# Paradise: Faith

Paradise: Faith (en alemany: Paradies: Glaube) és una pel·lícula dramàtica austríaca del 2012 dirigida per Ulrich Seidl, la segona de la seva Trilogia Paradise. La pel·lícula va ser nominada al Lleó d'Or al 69è Festival Internacional de Cinema de Venècia i va guanyar el Premi Especial del Jurat. Va guanyar el premi al millor disseny de so als 26è Premis del Cinema Europeu.
La pel·lícula ha estat nomenada com la preferida del director John Waters, que va presentar la pel·lícula en la seva selecció anual dins del Festival de Cinema de Maryland de 2013.

## Argument

Anna Maria (Maria Hofstätter) és una dona austríaca de mitjana edat que viu sola en una casa benestant a Viena. Quan no treballa a l'hospital, neteja a fons la seva casa. Però ella no se sent sola; ella té Jesús; ella estima Jesús. Aquest amor incondicional de Déu l'habilita per vèncer les temptacions de la seva carn, pregant i utilitzant metòdicament tota mena d'autocàstigs.
Però no està sola en la seva recerca; és membre d'un petit grup ultrareligiós que intenta tornar la fe catòlica a Àustria; quan pren un descans de la feina en comptes d'anar de vacances, intenta porta a porta portar Déu als barris pobres que són ocupats majoritàriament per immigrants.
Tot i que la seva fe és forta, no només es veurà desafiada per les diverses reaccions de la gent a la qual intenta apropar-se, sinó també de tornada a casa, on el seu passat torna vivament. El seu marit musulmà paralític torna i demana una part del seu amor, que ella ofereix de bon grat només a Jesús.

## Repartiment

* Maria Hofstätter com Anna Maria
* Nabil Saleh com a Nabil
* Natalya Baranova com a Natalya
* Rene Rupnik com Herr Rupnik

## Referències

* ↑ «'Paradise: Faith: Venice Review». The Hollywood Reporter. [Consulta: 30 agost 2014].
* ↑ «Venezia 69». labiennale. Arxivat de l'original el 28 juliol 2012. [Consulta: 4 agost 2012].
* ↑ «Official Awards of the 69th Venice Film Festival». labiennale. Arxivat de l'original el 12 setembre 2012. [Consulta: 9 setembre 2012].
* ↑ «Winners 2013». European Film Awards. European Film Academy. [Consulta: 9 desembre 2013].

## Enllaços externs

* Paradise: Faith a Internet Movie Database (anglès)
* Paradís: Fe a l'Institut de Cinema Austríac
# Ozoir-la-Ferrière

Ozoir-la-Ferrière és un municipi francès, situat al departament de Sena i Marne i a la regió de l'Illa de França. L'any 2006 tenia 22.000 habitants.
Forma part del cantó d'Ozoir-la-Ferrière, del districte de Torcy i de la Comunitat de comunes Les Portes Briardes entre Villes et Forêts.
# Otto Harjula

Otto Harjula (Vammala, 26 de juny de 1985) és un pilot de trial finlandès. L'any 2000 va guanyar el Campionat d'Europa de trial juvenil en la categoria de 50 cc, l'única temporada en què es va disputar, amb Beta. Des d'aleshores s'ha dedicat principalment a córrer el Campionat de Finlàndia de trial.

## Referències

* ↑ «The rider... Harjula Otto» (en anglès). trialonline.org. [Consulta: 15 desembre 2012].
* ↑ «Campeonato de Finlandia. Kirkkonummi» (en castellà). todotrial.com, 06-10-2002. [Consulta: 7 maig 2010].
# Paraliparis incognita

Paraliparis incognita és una espècie de peix pertanyent a la família dels lipàrids.

## Descripció

* Fa 9 cm de llargària màxima.
* Nombre de vèrtebres: 54-58.

## Hàbitat

És un peix marí i batidemersal que viu entre 360 i 800 m de fondària.

## Distribució geogràfica

Es troba a l'oceà Antàrtic.

## Observacions

És inofensiu per als humans.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Stein, D. L. & Tompkins, L. S., 1989. New species and new records of rare Antarctic Paraliparis fishes (Scorpaeniformes: Liparididae). Ichthyological Bulletin of the J. L. B. Smith Institute of Ichthyology Núm. 53: 1-8.
* ↑ The Taxonomicon (anglès)
* 1 2 3 4 FishBase (anglès)
* ↑ Matallanas, J., 1999. New and rare snailfish genus Paraliparis from the Weddell Sea with the description of two new species. J. Fish Biol. 54:1017-1028.
* ↑ Andriàixev, A. P., 1998. A review of recent studies of Southern Ocean Liparidae (Teleostei: Scorpaeniformes). Cybium 22(3):255-266.
* ↑ Voskoboinikova, O.S. i A.P. Andriyashev, 1998. On the circumpolar distribution of a rare species of the liparid, Paraliparis incognita, on the Antarctic shelf. J. Ichthyol. 38(7):543-546.

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB